ΕΛΛΗΝΙΚΗ ΔΗΜΟΚΡΑΤΙΑ Μεταμόρφωση 15-2-2019

ΥΠΟΥΡΓΕΙΟ ΠΑΙΔΕΙΑΣ , ΕΡΕΥΝΑΣ

ΚΑΙ ΘΡΗΣΚΕΥΜΑΤΩΝ Αρ. Πρωτ. 98

 ΠΕΡΙΦΕΡΕΙΑΚΗ Δ/ΝΣΗ ΠΡΩΤΟΒΑΘΜΙΑΣ

& ΔΕΥΤΕΡΟΒΑΘΜΙΑΣ ΕΚΠ/ΣΗΣ Ν. ΑΤΤΙΚΗΣ

Β΄ Δ/ΝΣΗ Δ/ΘΜΙΑΣ ΕΚΠΑΙΔΕΥΣΗΣ ΑΘΗΝΩΝ

**1οΓΕΝΙΚΟ ΛΥΚΕΙΟ ΜΕΤΑΜΟΡΦΩΣΗΣ ΄ Προς:** Δ/ΝΣΗ Β/ΘΜΙΑΣ

Ταχ. Δ/νση : Ι. Ράλλη 6 & Τατοϊου ΕΚΠ/ΣΗΣ Β΄ΑΘΗΝΑΣ

Τ.Κ. : 144 52

Πληροφορίες: Ηλία Αλεξάνδρα (τμήμα εκπαιδευτικών θεμάτων- εκδρομές)

Τηλέφωνο : 210- 28 15 400

ΦΑΞ : 210- 28 11 666

e-mail:**mail@1lyk-metam.att.sch.gr**

**ΘΕΜΑ:**. **Προκήρυξη εκδήλωσης ενδιαφέροντος πραγματοποίησης τριήμερης εκδρομής Β΄ Λυκείου στην Καλαμάτα**

Για την εκδρομή της Β’ Λυκείου του σχολείου μας ζητούμε ΚΛΕΙΣΤΕΣ προσφορές σε έντυπη μορφή, (όχι mailή φαξ) από τα τουριστικά γραφεία μέχρι **την Πέμπτη 21-2-2019 και ώρα 13.00 μ.μ**. στα γραφεία του Λυκείου μας. Οι προσφορές θα ανοιχτούν στο γραφείο της Διεύθυνσης την επόμενη μέρα **Παρασκευή 22/2/2019 και ώρα 11.00 π.μ.**

Καλούνται τα γραφεία ταξιδιών ,τα οποία πληρούν τις προϋποθέσεις που ορίζει ο νόμος , να υποβάλουν κλειστές προσφορές για την 3ήμερη εκδρομή της Β΄ Λυκείου του σχολείου μας που θα πραγματοποιηθεί στην Καλαμάτα από **τις 12-4-2019 έως 14-4-2019**με τα παρακάτω χαρακτηριστικά:

**1.Συμμετέχοντες**: Η προσφορά θα αφορά 107 μαθητές +10% και **6** συνοδούς καθηγητές.

**2. Μετακίνηση – μεταφορικό μέσο:**Η μεταφορά των μαθητών θα γίνει με σύγχρονης τεχνολογίας πούλμαν που θα διαθέτουν όλα τα προβλεπόμενα από τον νόμο δικαιολογητικά καταλληλότητας, ζώνες ασφάλειας, ελαστικά τελευταίας πενταετίας κ.λ.π. Τα λεωφορεία θα είναι στην αποκλειστική διάθεση του μαθητικού group και των συνοδών του, όλο το 24ωρο και καθ’ όλη τη διάρκεια της εκδρομής με έμπειρο και συνεργάσιμο οδηγό και συνοδηγό (2 ανά λεωφορείο). Τα πούλμαν θα είναι τα ίδια σε όλη τη διάρκεια της εκδρομής (η προσφορά να συνοδεύεται από αντίστοιχες υπεύθυνες δηλώσεις ότι τα πούλμαν που θα διατεθούν για την εκδρομή διαθέτουν τις προδιαγραφές σύμφωνα με την κείμενη νομοθεσία).

**3. Διαμονή:** Η διαμονή τους θα είναι μέσα στην πόλη της Καλαμάτας και μέχρι 12 χλμ. από το κέντρο της πόλης σε Ξενοδοχείο 4 αστέρων (2 διανυκτερεύσεις) σε δίκλινα ή τρίκλινα δωμάτιαγια τους μαθητές και μονόκλινα για τους καθηγητές.Επιπλέον το ξενοδοχείο θα πρέπει να εξασφαλίζει τη δυνατότητα συγκέντρωσης και εστίασης των μαθητών σε κοινό χώρο.

**4. Πρωινό και ένα γεύμα**: Θα προσφέρεται καθημερινά στο ξενοδοχείο σε πλούσιο μπουφέ και απεριόριστες ποσότητες (πρέπει να επισυνάψετε στην προσφορά τον κατάλογο των φαγητών που θα προσφερθούν στους μαθητές)

**5. Πρόγραμμα:** Κατά τη διάρκεια της εκδρομής θα πραγματοποιηθούν επισκέψεις σε διάφορα αξιοθέατα , αρχαιολογικούς χώρους, σύμφωνα με το πρόγραμμα που θα διαμορφώσει το σχολείο σε συνεργασία με του τουριστικό γραφείο που θα επιλεγεί.

**Σε κάθε προσφορά θα πρέπει:**

* Να γίνεται αναφορά στα προηγούμενα 1,2,3,4,5
* **Ασφάλιση Ευθύνης διοργανωτή** , σύμφωνα με την κείμενη νομοθεσία.
* **Πρόσθετη πολλαπλή ταξιδιωτική ασφάλιση,** ειδικά για τις ανάγκες των μαθητικών groups, που καλύπτει μεταξύ άλλων προσωπικά ατυχήματα, ιατροφαρμακευτική περίθαλψη, δαπάνες μεταφοράς για άμεση επιστροφή κάποιου μαθητή ή συνόδου καθηγητή στην Αθήνα, απώλεια αποσκευών κ.λ.π
* Αρχηγός- Συνοδός του τουριστικού γραφείου καθ΄ όλη την διάρκεια της εκδρομής.
* Ύπαρξη γιατρού σε 24ωρη βάση στη διάθεση των μαθητών για ώρα ανάγκης.
* Πρέπει να γίνει κατάθεση στο σχολείο μας τουλάχιστον μια εβδομάδα πριν την αναχώρηση όλων των πιστοποιητικών καταλληλότητας (ΚΤΕΟ, ΔΕΛΤΙΟ ΑΠΟΓΡΑΦΗΣ, ΕΟΤ κ.λ.π) .
* Να υπάρχει η τελική συνολική τιμή και η τιμή ανά μαθητή που να περιλαμβάνει το ΦΠΑ, διόδια και τα έξοδα στους χώρους επίσκεψης των μαθητών τα οποία να αναγράφονται με σαφήνεια στην προσφορά.
* με κάθε προσφορά κατατίθεται από το ταξιδιωτικό γραφείο απαραιτήτως και **Υπεύθυνη Δήλωση** ότι διαθέτει βεβαίωση συνδρομής των νόμιμων προϋποθέσεων λειτουργίας τουριστικού γραφείου, η οποία βρίσκεται σε ισχύ.
* **Η αναχώρηση από την Αθήνα να γίνει πρωί και η επιστροφή βράδυ, σύμφ. Με Αρ.φυλ. 33120/ΓΔ4,Μάρτιος 2017, της Εφημερίδας της Κυβερνήσεως**
* Λίστα σχολείων που πραγματοποίησαν εκδρομή με το γραφείο σας το 2017- 2018

Το ταξιδιωτικό γραφείο θα λάβει υπόψη του ότι από το τελικό ποσό θα παρακρατηθεί εγγύηση καλής εκτέλεσης της εκδρομής σε ποσοστό 25% του συνολικού ποσού, το οποίο θα καταβληθεί ατόκως με την ολοκλήρωση της εκδρομής και εφόσον έχουν πληρωθεί οι όροι της συμφωνίας. Η προκαταβολή θα είναι έως το 20% του συνολικού ποσού και το υπόλοιπο ποσό θα καταβληθεί την πρώτη ημέρα της εκδρομής.

Σε περίπτωση μη υλοποίησης της εκδρομής για λόγους που δεν οφείλονται στο σχολείο η προκαταβολή θα επιστραφεί.

 Όλα τα ανωτέρω αποτελούν προϋπόθεση για τη συμμετοχή στο άνοιγμα των προσφορών και δέσμευση του κάθε τουριστικού γραφείου. Θα ληφθούν υπόψη ΜΟΝΟ οι προσφορές που πληρούν στο απόλυτο τις πιο πάνω προδιαγραφές.

 Επισημαίνουμε ότι οποιαδήποτε επαφή με τους μαθητές είναι αιτία ακύρωσης της προσφοράς και αποκλεισμού του πρακτορείου.

 Η Διευθύντρια

 Αλεξάνδρα Σ. Ηλία

ΑΚΟΛΟΥΘΕΙ ΕΝΔΕΙΚΤΙΚΟ ΠΡΟΓΡΑΜΜΑ

**Τριήμερη εκδρομή Β Λυκείου σε Καλαμάτα**

**ΑΡΧΑΙΑ ΜΕΣΣΗΝΗ– ΠΥΛΟΣ –ΜΕΘΩΝΗ- ΣΠΑΡΤΗ**

**1η ΗΜΕΡΑ 12/4/2019: ΑΡΧΑΙΑ ΜΕΣΣΗΝΗ- ΚΑΛΑΜΑΤΑ**

Συγκέντρωση στο σχολείο 8.00 το πρωί, επιβίβαση στο λεωφορείο με ενδιάμεσες στάσεις για φαγητό και ξεκούραση. Σταματάμε στον αρχαιολογικό χώρο της αρχαίας Μεσσήνης, η οποία θεωρείται από τις καλύτερα σωζόμενες πόλεις της Αρχαίας Ελλάδας. Καθώς θα ξεκινήσουμε την περιήγηση μας στην αρχαία πόλη θαυμάζουμε το αρχαίο θέατρο της Μεσσήνης, ένα από τα μεγαλύτερα στην αρχαιότητα. Θα συνεχίσουμε την περιήγηση μας στην αρχαία Αγορά και το Ασκληπιείο. Επιβίβαση στο λεωφορείο για Καλαμάτα. Άφιξη και τακτοποίηση στο ξενοδοχείο. Το βράδυ δείπνο. Διανυκτέρευση.

**2η ΗΜΕΡΑ 13/4/2019: ΠΥΛΟΣ – ΜΕΘΩΝΗ**

Μετά το πρόγευμα θα ακολουθήσει εκδρομή στην Μεθώνη, μια ακόμη πανέμορφη πόλη στα Μεσσηνιακά παράλια, η οποία υπήρξε από τα σπουδαιότερα λιμάνια της Πελοποννήσου κατά το Μεσαίωνα και κατέληξε να είναι η σημαντικότερη ναυτική βάση μεταξύ Ευρώπης και Αγίων Τόπων. Το εντυπωσιακό της κάστρο κτίστηκε από τους Σταυροφόρους και τους Βενετούς. Εδώ θα παρατηρήσουμε Βενετσιάνικα οικόσημα, το λιοντάρι του Αγ. Μάρκου και το φρούριο πάνω από τη θαλάσσια τάφρο που συνδέεται με μικρή νησίδα, ένα άλλο οχυρό μέσα στη θάλασσα. Συνέχεια της διαδρομής μας προς την Πύλο, την όμορφη πολιτεία με το νησιώτικο χρώμα, το ιδιόρρυθμο αρχιτεκτονικό σχέδιο, κτισμένη αμφιθεατρικά. Στον μικρό γραφικό κόλπο της, στις 20 Οκτωβρίου 1827, διεξήχθη η Ναυμαχία του Ναβαρίνου, αποφασιστικής σημασίας για την τελική έκβαση του αγώνα και την καταστροφή του τουρκικού στόλου. Από εκεί θα ανηφορίσουμε στο πευκόφυτο Κάστρο. Μεσημεριανό φαγητό στην παραλία στην Πύλο. Αργά το απόγευμα επιστροφή στην Καλαμάτα.

Το βράδυ δείπνο. Διανυκτέρευση.

**3η ΗΜΕΡΑ 14/4/2019: KAΛΑΜΑΤΑ**

Πρωινό στο ξενοδοχείο . Επίσκεψη στο κάστρο της Καλαμάτας, στην εκκλησία της Υπαπαντής, στο ιστορικό κέντρο και στους Αγίους Αποστόλους. Βόλτα στην πόλη-φαγητό- Αναχώρηση για Αθήνα. Άφιξη στο σχολείο περίπου στις 9.00 το βράδυ.